**J E G Y Z Ő K Ö N Y V**

**Készült:** Pétervására, Váraszó, Kisfüzes Társult Képviselő-testülete és Ivád Község Képviselő-testülete 2014. december 9-én (kedden) 15.00 órakor megtartott ülésén.

**Jelen vannak:** Eged István FIDESZ-KDNP, Boros Csaba FIDESZ-KDNP, Abelovszki Ildikó, Barta Gábor, Juhász Attila, Varró Magdolna, Tóth János, Pál István László FIDESZ-KDNP, Vincze Ferenc, Janovicz Zoltán, Sály Edina, Menyhárt Balázs, Dr. Kerekesné Galambosi Ágnes, Bojtos Imre, Filip Valéria.

**Meghívottak:** Dr. Varga Attila jegyző

Dr. Kerekes Tibor aljegyző

Braun József pénzügyi oszt. vez.

Valyon László Ivád község polgármestere

Gulyás Benedek képviselő

Nagy László Ferenc képviselő

Tar Zoltán képviselő

Deli Orsolya ügykezelő

Kovácsné Égető Edit jkv.

**Eged István soros levezető polgármester**

Gratulál az újonnan megválasztott képviselőknek, és köszönti az ülés résztvevőit. Kéri, hogy az új képviselőtagok mutatkozzanak be. Megállapítja az ülés határozatképességét, mert a jelenléti ív szerint 17 képviselőből 15 fő jelen van. Az ülést megnyitja. Javasolja a meghívón szereplő napirendi pontok tárgyalását, a képviselők egyhangúan elfogadták.

**Napirendi pontok**

1. A Társult Képviselő-testület helyzetének megtárgyalása.

Előterjesztő: Eged István polgármester

1. Kérdések, interpellációk.

**Napirendi pontok tárgyalása**

**1./ Napirend**

A Társult Képviselő-testület helyzetének megtárgyalása.

**Eged István soros levezető polgármester**

Kérte, hogy jöjjenek össze megbeszélni a társulás jövőjét, mivel Ivád község Képviselő-testülete úgy döntött, hogy újra a társuláshoz szeretne tartozni.

Jelenleg Pétervására Város, Váraszó és Kisfüzes község tartozik a társuláshoz. Külön tarthattak fenn polgármesteri hivatalt.

**Valyon László polgármester**

A 2012. évi kiválás oka elsősorban a kompromisszum hiány, illetve személyi ellentét volt.

A többi település polgármestere támogatja, hogy újra a társuláshoz tartozzanak.

Kapott már most is sok segítséget.

**Pál István László polgármester**

Össze kell fogni!

Abból kell gazdálkodni ami van.

Pétervására valós központi szerepet töltsön be.

Talán kialakítható lenne valamilyen ipari park, vagy üzem.

Aki nincs benne a társulásba arra is baráti szemmel kell nézni.

A jegyző uraknak nem csak Pétervására érdekeit, hanem a kistelepülések érdekeit is egyformán kell kezelni, egyformán kell segítséget nyújtani.

**Dr. Varga Attila jegyző**

Ivád Község Önkormányzata csatlakozási kérelmet nyújtott be.

Szeretné egy fővel fenntartani a kirendeltséget a településen.

A hivatal engedélyezet létszáma 25 fő, most 22 fő dolgozik.

A közös hivatalra központi támogatást kapunk. Létszámilag nem kapunk több finanszírozást.

A településeknek létszámarányosan kell hozzáadni a működéshez. Csak akkor kértek támogatást a társtelepülésektől, ha az állami finanszírozás nem fedezte azt.

Az Együttműködési Megállapodást december 11-ig alá kell írni, hogy továbbítani tudják időben.

Kéri, hogy a települések külön-külön szavazzanak.

**Pál István László polgármester**

Kéri, hogy a településen az aljegyző úr legyen kint bizonyos napokon ügyfélfogadást tartani.

**Dr. Varga Attila jegyző**

Ivád is kérte, hogy heti egy alkalommal legyen kint az aljegyző úr. Ez természetesen megoldható.

**Eged István soros levezető polgármester**

Szavazásra teszi fel a kérdést.

Kéri, hogy minden település külön-külön szavazza meg a csatlakozási kérelmet.

Kérdezi, hogy ezzel kapcsolatban van-e valakinek hozzászólása, kérdése?

Amennyiben nincs kéri, hogy aki egyetért, a csatlakozási kérelemmel az kézfelemeléssel szavazzon.

A Pétervására Város Önkormányzat Képviselő-testülete egyhangú **szavazattal** az alábbi határozatot hozta:

**Pétervására Város Önkormányzatának 142/2014. (XII.9.) határozata**

**1.** Pétervására Város Önkormányzat Képviselőtestülete (a továbbiakban: Képviselőtestület) a Magyarország helyi önkormányzatairól szóló 2011. évi CLXXXXIX. törvény 85. § (3) bekezdésére tekintettel elfogadja Ivád Község Önkormányzat csatlakozási kérelmét a Pétervásárai Közös Önkormányzati Hivatalhoz (székhely: 3250 Pétervására, Szabadság tér 1.)

**2.** A Képviselőtestület felhatalmazza a polgármestert, hogy a 2015. január 1-jével hatályba lépő Együttműködési Megállapodást Közös Önkormányzati Hivatal létrehozásáról az önkormányzat nevében aláírja.

Határidő: azonnal

Felelős: polgármester

A Várszó Község Önkormányzat Képviselő-testülete egyhangú **szavazattal** az alábbi határozatot hozta:

**Váraszó Község Önkormányzatának 49/2014. (XII.9.) határozata**

**1.** Váraszó Község Önkormányzat Képviselőtestülete (a továbbiakban: Képviselőtestület) a Magyarország helyi önkormányzatairól szóló 2011. évi CLXXXXIX. törvény 85. § (3) bekezdésére tekintettel elfogadja Ivád Község Önkormányzat csatlakozási kérelmét a Pétervásárai Közös Önkormányzati Hivatalhoz (székhely: 3250 Pétervására, Szabadság tér 1.)

**2.** A Képviselőtestület felhatalmazza a polgármestert, hogy a 2015. január 1-jével hatályba lépő Együttműködési Megállapodást Közös Önkormányzati Hivatal létrehozásáról az önkormányzat nevében aláírja.

Határidő: azonnal

Felelős: polgármester

A Kisfüzes Község Önkormányzat Képviselő-testülete egyhangú **szavazattal** az alábbi határozatot hozta:

**Kisfüzes Község Önkormányzatának 50/2014. (XII.9.) határozata**

**1.** Kisfüzes Község Önkormányzat Képviselőtestülete (a továbbiakban: Képviselőtestület) a Magyarország helyi önkormányzatairól szóló 2011. évi CLXXXXIX. törvény 85. § (3) bekezdésére tekintettel elfogadja Ivád Község Önkormányzat csatlakozási kérelmét a Pétervásárai Közös Önkormányzati Hivatalhoz (székhely: 3250 Pétervására, Szabadság tér 1.)

**2.** A Képviselőtestület felhatalmazza a polgármestert, hogy a 2015. január 1-jével hatályba lépő Együttműködési Megállapodást Közös Önkormányzati Hivatal létrehozásáról az önkormányzat nevében aláírja.

Határidő: azonnal

Felelős: polgármester

**Eged István soros levezető polgármester**

A fentiekből kifolyólag adódig, hogy a Hivatal Alapító okiratát is módosítani kell.

Kérdezi, hogy ezzel kapcsolatban van-e valakinek kérdése, kiegészíteni valója?

Amennyiben nincs kéri, hogy aki egyetért, a Hivatal Alapító Okiratának módosításával az kézfelemeléssel szavazzon.

A Társult Képviselőtestület egyhangú **szavazattal** az alábbi határozatot hozta:

**Társult Képviselőtestület 6/2014. (XII.9.) határozata**

1. Pétervására város, Váraszó, Kisfüzes községek Önkormányzatának Társult Képviselőtestülete megtárgyalta a Pétervásárai Közös Önkormányzati Hivatal Alapító Okiratának módosításait, és azt a melléklet szerinti tartalommal elfogadta.

2. Felkéri a testület az jegyzőt, hogy gondoskodjon az Alapító Okirat egységes szerkezetbe foglalásáról, és a törzskönyvi nyilvántartásban való átjegyzéséről.

Határidő: azonnal

Felelős: Eged István polgármester, jegyző

**Eged István soros levezető polgármester**

A négy település képviselő-testülete januárban kidolgozza a költségvetést.

A soros levezető elnök Váraszó polgármestere legyen.

**Tóth János képviselő**

Az önkormányzatok tiszta lappal tudtak indulni.

Gratulál, és örül, hogy Ivád község újra a társulás tagjai közé tartozik.

**Valyon László polgármester**

Akik maradtak a társulásban azok stabilabbak lettek, illetve fejlődtek.

Ivád község helyzete majdnem hogy csőd közeli. A teleülés nem fejlődött.

Köszöni, hogy újra a társulás tagja lehet.

**Pál István László polgármester**

Felhívja a figyelmet, hogy van egy közösen működtetett Kft-jük a PEVIK, amiről hamarosan beszélniük kell.

**Eged István soros levezető polgármester**

Kérdezi, hogy van-e még valakinek kérdése, bejelenteni valója?

Amennyiben nincs, megköszöni a jelenlévők munkáját. és az ülést bezárja.

**K.m.f.**

**Eged István Dr. Varga Attila**

**soros levezető polgármester jegyző**